**Slaven Zambata** je umirovljeni hrvatski igrač nogometa koji je rođen 24. kolovoza 1940. godine u Sinju za vrijeme Kraljevine Jugoslavije. Kao igrač zabilježio je 31 nastup za reprezentaciju Jugoslavije pri čemu je zabio 21 zgoditak.

Zambata je započeo igračku karijeru u juniorskom klubu NK Junak iz svog rodnog Sinja da bi nakon odigrane jedne sezone potpisao ugovor za Dinamo Zagreb 1959. godine sa osamnaest godina. U Dinamu ostaje sve do 1969. godine to jest deset godina za vrijeme kojih je za klub nastupio 393 puta i postigao 267 zgoditaka u različitim natjecanjima (od kojih 93 u Jugoslavenskoj Prvoj ligi). Sa momčadi Dinama je osvojio četiri kupa Jugoslavije i to 1960. 1963. 1965. i 1969. godine te je kao kapetan momčad predvodio u osvajanju kupa velesajamskih gradova u sezoni 1966. – 1967. godine tijekom koje je postigao šest (6) golova. Također je sudjelovao u istom natjecanju u sezoni 1963./64. kada je momčad Dinama bila finalist te 1964. i 1966. kada je sudjelovala u natjecanju za Kup velesajamskih gradova. Nakon odlaska iz Dinama 1969. godine odigrao je nakoliko sezona za belgijske klubove KSV Waregem i Crossing Club nakon čega se na kratko vrijeme vrati u Dinamo Zagreb 1972. godine. Prestao je igrati nogomet 1973. godine nakon niza teških ozlijeda meniskusa obje noge koje je morao operirati prije samog kraja karijere i umirovljenja. 

Do 2009. godine i dalje zauzima osmo (8) mjesto naljboljih strijelaca u povijesti kluba Dinamo te čast jednog od dva igrača koji su postigli hat-trick u finalnoj utakmici Kupa Jugoslavije i to protiv momčadi Hajduk Split 26. svibnja 1963. godine. Premda Dinamo nikada nije osvojio prvenstvo Jugoslavije dok je Zambata igrao tijekom 10 godina za njega jer su završili kao drugi u sezonama 1960. 1963. 1966. 1967. i 1969. godine to je zabilježeno u povijesti kao jedno od najuspješnijih razdoblja kluba Dinamo iz Zagreba.

Zambata je smatran ponajboljim napadačem Jugoslavije tijekom 1960ih, tijekom kojih je Zambata u dva nastupa za jugoslavensku reprezentaciju U-21 postigao dva gola da bi u Leipzigu 16. prosinca 1962. godine protiv reprezentacije Zapadne Njemačke debitirao za izabranu seniorsku ekipu reprezentacije Jugoslavije. U karijeri je nastupio 31 put za reprezentaciju i postigao 21 pogodak a zadnju utakmicu za reprezentaciju je odigrao 27. listopada 1968. godine protiv Španjolske u Beograd. Za vrijeme svoje internacionalne karijere kao kapetan reprezentaciju Jugoslavije je predvodio na ljetnim Olimpijskim igrama u Tokiju 1964. godine. Reprzentacija Jugoslavije je bila plasirana šesta od 16 ekipa koje su nastupile na igrama.

Umro je u Zagrebu, 29. listopada 2020. godine.

Trofeji
-------

* Osvajač Kupa Jugoslavije: 1960, 1963, 1965, 1969
* Osvajač Kupa velesajamskih gradova u sezoni 1966. - 1967. godine.

Zanimljivosti
-------------

Premda autor više knjiga vezanih za nogomet, licencirani nogometni i kondicijski trener te agent za igrače i jedna od najvećih zvijezda u povijesti kluba do sada nikako nije učestvovao u dijelovanju kluba Dinamo u bilo kojem obliku.

Vanjske poveznice
-----------------

* Službeni website Arhivirano 2009-12-12 na Wayback Machine-u
* Profil na websiteu Nogometnog saveza Srbije
* Podaci o nastupu na Olimpjskim igrama u Tokiju 1964. godine Arhivirano 2012-12-16 na Wayback Machine-u
* Kratka biografija (eng.)